bali sa isang maliit na utang, ngunit natalasan ng pangingera, kayat nagpatuloy kaagad: alam mo huli ang mabuti mong gawin? isangla mo muna sa halagang dalawang daan at limang pung piso ang bahay, sanlang pagbabayaran hanggang sa manalo ang usap. ito ang pinakamabuti sa mga balak, kayat tinangkang gawin noon ding araw na iyon. sinamahan ni hermana bali at linibot nila ang lahat ng bahay ng mayayaman sa tiani, ngunit walang pumayag sa gayong kasunduan: anilay talo ang usap, at ang pagtulong sa isang kalaban ng mga prayle ay parang humahanda na sa paghihiganti nito. sa kahulihulihan ay nakatagpo rin ng isang matandang mapanata na nahabag sa kaniyang kalagayan, ibinigay ang halaga sa pamag itan ng kasunduan na si huliy paaalila sa kaniya hanggang sa mabayaran ang utang. sa isang dako naman ay walang maraming gagawin si huli, manahi lamang, magdasal, samahan siya sa simbahan, magpanata maminsanminsan ng patungkol sa kaniya.